smcproject/ml-wiki-sentences huggingface dataset:
തൃശ്ശൂർ ശ്രീ കേരളവർമ്മ കോളേജ് , ഏറണാകുളം മഹാരാജാസ് കോളേജ് , റാഞ്ചിയിലെ വനിതാ കോളേജ് എന്നിവിടങ്ങളിൽ പഠിപ്പിച്ചിരുന്നു.
ആഗസ്ത് 15, 2000ൽ മരണമടഞ്ഞു.
2002ലെ കേരള ഗണിത അസോസിയേഷൻ വാർഷിക സമ്മേളനത്തിൽ വച്ച് 'പ്രൊ.ടി.എ. സരസ്വതിഅമ്മ സ്മാരക പ്രഭാഷണ'ത്തിനു തുടക്കം കുറിക്കുകയുണ്ടായി.
അവരുടെ ‘’’പ്രാചീന - മദ്ധ്യകാല ഇന്ത്യയിലെ ജ്യാമിതി’’ എന്ന കൃതിയെക്കുറിച്ച് ഡേവിഡ് മുംഫോഡ്,കിം പ്ലോഫ്കെർ എന്നിവരുടെ 'ഇന്ത്യയിലെ ഗണിതം' എന്ന പുസ്തകത്തിൽ പരാമർശമുണ്ട്.
അവരുടെ പുസ്തകം വേദസാഹിത്യത്തിൽ തുടങ്ങി പതിനേഴാം നൂറ്റാണ്ടു വരെയുള്ള വരെയുള്ള കാലത്തെ, ഭാരതത്തിലെ സംസ്കൃതം, ശാസ്ത്രം, സാഹിത്യം എന്നിവയെക്കുറിച്ചുള്ള പഠനമാണ്.
ഇതിൽ വേദ സാഹിത്യത്തിലെ ശുൽബസൂത്രങ്ങൾ , ജൈന സൂത്രങ്ങൾ, ഹിന്ദു സിദ്ധാന്തങ്ങൾ എന്നിവയെ പറ്റിയും ആര്യഭട I ,ആര്യഭട II, ശ്രീപതി, ഭാസ്ക്കര I, ഭാസ്ക്കര II, സംഗമഗ്രാമ മാധവൻ , പരമേശ്വരൻ, നീലകണ്ഠൻ എന്നിവർ ജ്യാമിതിയ്ക്കു നൽകിയ സംഭാവനകളെ പറ്റിയും പരാമർശിക്കുന്നു.
തെരഞ്ഞെടുത്ത പ്രസിദ്ധീകരണങ്ങൾ പുസ്തകം പ്രബന്ധങ്ങൾ അവലംബം ↑
ടി.എം. ചിദംബര രഘുനാഥൻ ഇംഗ്ലീഷ് വിലാസം https://ml.wikipedia.org/wiki/T.
_Chidambara_Ragunathan
ഒരു തമിഴ് സാഹിത്യകാരനും പരിഭാഷകനും പത്രപ്രവർത്തകനും സാഹിത്യ വിമർശകനുമായിരുന്നു ടി.എം. ചിദംബര രഘുനാഥൻ (തമിഴ്: தொ. மு. சிதம்பர ரகுநாதன், 20 ഒക്ടോബർ 1923 – 31 ഡിസംബർ 2001).
ടി.എം.സി. രഘുനാഥൻ , തൊ.
സി. രഘുനാഥൻ , തൊ.
സി എന്നീ പേരുകളിലും അറിയപ്പെട്ടിരുന്നു.
1923-ൽ തമിഴ്‌നാട്ടിലെ തിരുനെൽവേലിയിൽ ജനിച്ചു.
ടി.എം.സിയുടെ മൂത്ത സഹോദരൻ ടി.എം. ഭാസ്കര തൊണ്ടമാൻ, ഇന്ത്യൻ സിവിൽ സർവീസിലെ അംഗവും എഴുത്തുകാരനുമായിരുന്നു.
എ. ശ്രീനിവാസ രാഘവന്റെ ശിഷ്യനായിരുന്നു ഇദ്ദേഹം.
1941-ൽ പ്രശാന്ത വികടൻ എന്ന മാസികയിൽ ടി.എം.സിയുടെ ആദ്യത്തെ ചെറുകഥ അച്ചടിച്ചുവന്നു.
1942-ൽ ഇന്ത്യൻ സ്വാതന്ത്ര്യസമര പ്രവർത്തനത്തിൽ പങ്കാളിയായതിന് അറസ്റ്റ് ചെയ്ത് ജയിലിലടയ്ക്കപ്പെട്ടു.
1944-ൽ ചെറിയ സമയത്തേക്ക് ദിന മണി എന്ന ദിനപത്രത്തിൽ സബ്-എഡിറ്ററായി പ്രവർത്തിച്ചിരുന്നു.
തുടർന്ന് 1946-ൽ മുല്ലൈ എന്ന സാഹിത്യ മാസികയിലും പ്രവർത്തിച്ചു.
1945-ൽ ആദ്യത്തെ നോവലായ പുയൽ പ്രസിദ്ധീകരിച്ചു.
1948-ൽ ചിദംബര രഘുനാഥൻ എഴുതിയ ഇലക്കിയ വിമർശനം എന്ന സാഹിത്യ വിമർശന ഗ്രന്ഥം ഏറെ ശ്രദ്ധിക്കപ്പെട്ടു.
1951-ൽ രണ്ടാമത്തെ നോവലായ പഞ്ചും പസിയും പ്രസിദ്ധീകരിച്ചു.
ഈ നോവൽ‍ ചെക്ക് ഭാഷയിലേക്ക് പരിഭാഷ ചെയ്യപ്പെടുകയും പ്രസിദ്ധീകരിച്ച് ആഴ്ചകൾക്കുള്ളിൽ 50,000 കോപ്പികൾ വിറ്റഴിയുകയും ചെയ്തു.
അതേ വർഷം തന്നെ ചിദംബര രഘുനാഥന്റെ ആദ്യത്തെ കഥാസമാഹാരവും പുറത്തിറങ്ങി.
1954 മുതൽ 1956 വരെ ശാന്തി എന്ന പേരിൽ ഒരു സാഹിത്യ മാസിക ടി.എം.സിയുടെ നേതൃത്വത്തിൽ പ്രസിദ്ധീകരിച്ചിരുന്നു.
ഈ മാസികയിലൂടെ ധാരാളം യുവ എഴുത്തുകാരെ ടി.എം.സി പരിചയപ്പെടുത്തുകയുണ്ടായി.
ഡാനിയൽ സെൽവരാജ് , സുന്ദര രാമസ്വാമി , ജയകാന്തൻ , കി.
രാജനാരായ​ണൻ എന്നീ എഴുത്തുകാർ ശാന്തി മാസികയിൽ എഴുതിയിട്ടുണ്ട്.
അടുത്ത പത്തു വർഷക്കാലം ടി.എം.സി, വിവിധ മാസികകൾക്കായി ഫ്രീലാൻസ് പ്രവർത്തനം നടത്തുകയുണ്ടായി.
1960-കളുടെ പകുതിയിൽ ചിദംബര രഘുനാഥൻ, സോവിയറ്റ് ലാന്റ് പബ്ലിക്കേഷൻസിൽ (സോവിയറ്റ് ഇൻഫർമേഷൻ ബ്രാഞ്ച്) പ്രവർത്തനമാരംഭിച്ചു.
ഇവിടെവച്ച് അദ്ദേഹം ധാരാളം റഷ്യൻ കൃതികൾ തമിഴിലേക്ക് പരിഭാഷപ്പെടുത്തിയിട്ടുണ്ട്.
മാക്സിം ഗോർക്കിയുടെ അമ്മ , വ്ലാദ്‌മിർ മയകോവ്ക്സ്കിയുടെ വ്ലാദ്മിർ ഇലിച്ച് ലെനിൻ എന്നീ കൃതികൾ ഇവിടെവെച്ചാണ് പരിഭാഷ ചെയ്തത്.
1983-ൽ സാഹിത്യ വിമർശനഗ്രന്ഥമായ ഭാരതി: കാലമും കരുത്തും (lit. ഭാരതി – കാലവും ആശയങ്ങളും) എന്ന ഗ്രന്ഥത്തിന് തമിഴിനുള്ള കേന്ദ്ര സാഹിത്യ അക്കാദമി പുരസ്കാരം ലഭിക്കുകയുണ്ടായി.
1985-ൽ ചിലപ്പതികാരത്തിന്റെ കർത്താവായ ഇളങ്കോവടികളെക്കുറിച്ച് ഇളങ്കോ അടികൾ യാർ (ആരാണ് ഇളങ്കോവടികൾ ) എന്ന പഠനഗ്രന്ഥം പ്രസിദ്ധീകരിച്ചു.
1988-ൽ സോവിയറ്റ് ലാന്റിൽ നിന്നും വിരമിച്ചു.
2001-ൽ പാളയങ്കോട്ടയിൽ വച്ച് അന്തരിച്ചു.
തമിഴ് എഴുത്തുകാരനായ പുതുമൈപ്പിത്തന്റെ സുഹൃത്തും സഹപ്രവർത്തകനുമായിരുന്നു ചിദംബര രഘുനാഥൻ.
1948-ൽ പുതുമൈപ്പിത്തന്റെ മരണത്തിനുശേഷം രഘുനാഥൻ, അദ്ദേഹത്തിന്റെ കൃതികൾ ശേഖരിക്കുകയും പ്രസിദ്ധീകരിക്കുകയും ചെയ്തു.
1951-ൽ പുതുമൈപ്പിത്തനെക്കുറിച്ച് ഒരു ജീവചരിത്രവും രഘുനാഥൻ രചിച്ചിരുന്നു.
1999-ൽ പുതുമൈപ്പിത്തൻ കഥൈകൾ: ചില വിമർശനങ്കളും വിഷമങ്ങളും എന്ന പേരിൽ വിമർശനഗ്രന്ഥവും പ്രസിദ്ധീകരിച്ചു.
ഈ ഗ്രന്ഥം 1951-ൽ ജീവചരിത്രത്തിന്റെ തുടർച്ചയായിരുന്നു.
1942 മുതൽ 1962 വരെയുള്ള സമയത്താണ് രഘുനാഥന്റെ കൂടുതൽ കൃതികളും പുറത്തിറങ്ങിയത്.
പഞ്ചും പസിയും എന്ന നോവലിൽ തന്റെ രാഷ്ട്രീയത്തെക്കുറിച്ച് രഘുനാഥൻ സൂചിപ്പിക്കുന്നുണ്ട്.
ഈ നോവൽ തമിഴ്‌നാട്ടിലെ നെയ്ത്തുകാരുടെ ജീവിതപ്രശ്നങ്ങൾ ചർച്ച ചെയ്യുന്നതായിരുന്നു.
നോവലുകൾ കൂടാതെ തിരുച്ചിറമ്പല കവിരായർ എന്ന തൂലികാനാമത്തിൽ കവിതകളും എഴുതിയിട്ടുണ്ട്.
ആകെ നാല് കഥാസമാഹാരങ്ങളും മൂന്ന് നോവലുകളും മൂന്ന് കവിതാസമാഹാരങ്ങളും രണ്ട് നാടകങ്ങളും ഒരു ജീവചരിത്രഗ്രന്ഥവും ചില വിമർശന - പഠന ഗ്രന്ഥങ്ങളും രഘുനാഥൻ രചിച്ചിട്ടുണ്ട്.
കൃതികൾ ജീവചരിത്രം പുതുമൈപ്പിത്തൻ വരലാറു (ജീവചരിത്രം) സാഹിത്യ വിമർശനം ഭാരതി കാലമും കരുത്തും ഭാരതിയും ഷെല്ലിയും ഇലക്കിയ വിമർശനം ഗംഗയും കാവേരിയും സമുദായ ഇലക്കിയം സാഹിത്യ ഗവേഷണം പുതുമൈപ്പിത്തൻ കഥൈകൾ: ചില വിമർശനങ്കളും വിഷമങ്ങളും ഇളങ്കോ അടികൾ യാർ പരിഭാഷകൾ തായ് (മാക്സിം ഗോർക്കിയുടെ അമ്മ) ലെനിൻ കവിതാഞ്ജലി (വ്ലാദ്‌മിർ മയകോവ്ക്സ്കിയുടെ വ്ലാദ്മിർ ഇലിച്ച് ലെനിൻ) നോവലുകൾ പുയൽ പഞ്ചും പസിയും മരുത പാണ്ഡിയൻ ചില കഥകൾ ചേറിൽ മലർന്ത സെന്താമരൈ ക്ഷണപ്പിത്തം സുധർമം രഘുനാഥൻ കഥൈകൾ കവിതാസമാഹാരങ്ങൾ രഘുനാഥൻ കവിതൈകൾ കവിയരങ്ക കവിതൈകൾ കാവിയ പരിസു തമിഴാൽ എല്ലാതാ?
പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം (1983) സോവിയറ്റ് ലാന്റ് നെഹ്‌റു അവാർഡ്nbsp ;– 1965-ൽ തായ് , 1970-ൽ ലെനിൻ കവിതാഞ്ജലി എന്നീ ഗ്രന്ഥങ്ങൾക്ക് തഞ്ചാവൂരിലെ തമിഴ് സർവകലാശാലയുടെ തമിഴ് അണ്ണൈ പ്രൈസ് ഭാരതി അവാർഡ് (2001) അവലംബം ↑ Tamil Sahitya Akademi Awards 1955–2007 Archived 2010-01-24 at the Wayback Machine .
ടി.എ. മജീദ് ഇംഗ്ലീഷ് വിലാസം https://ml.wikipedia.org/wiki/T.
_Abdul_Majeed
കേരളത്തിലെ ആദ്യത്തെ പൊതുമരാമത്ത് വകുപ്പ് മന്ത്രിയും സി.പി.ഐ. പ്രവർത്തകനുമായിരുന്നു ടി. അബ്ദുൾ മജീദ് (1921 ജനുവരി - 05 ജൂലൈ 1980), പിതാവ്:അബീദ് മുഹമ്മദ്.
വർക്കല നിയമസഭാ മണ്ഡലത്തിൽ നിന്നായിരുന്നു ആദ്യ കേരള നിയമസഭയിൽ മജീദ് അംഗമായത്.
1952ലും 1954ലും ഇദ്ദേഹം തിരുക്കൊച്ചി അസംബ്ലിയിൽ അംഗമായിരുന്നു.
വർക്കല നിയമസഭാ മണ്ഡലത്തിൽ നിന്നും ഒന്ന്, മൂന്ന്, നാല്, അഞ്ച് നിയമസഭകളിൽ ഇദ്ദേഹം അംഗമായിട്ടുണ്ട്.
സി.പി.ഐ.യുടെ സ്റ്റേറ്റ് കൗൺസിൽ, ചീഫ് വിപ്പ്, എന്നീ നിലകളിലും മജീദ് പ്രവർത്തിച്ചിട്ടുണ്ട്.
പ്രഭാതം, മലയാള രാജ്യം, ജനയുഗം എന്നീ പത്രങ്ങളുടെ എഡിറ്റോറിയൽ സ്റ്റാഫായും പ്രവർത്തിച്ചിട്ടുണ്ട്.
പിതാവിന്റെ പേര് അബീബ് മുഹമ്മദ് ആണ്.
എം. ഖദീജക്കുട്ടിയാണ് ഭാര്യ.
ഇദ്ദേഹത്തിന് ഒരു മകനും മുന്ന് മകളും ഉണ്ട്.
ഇദ്ദേഹം അന്ത്യ വിശ്രമം കൊള്ളുന്നത് ഇടവ ഗ്രാമ പഞ്ചായത്തിലെ ആദ്യത്തെ മുസ്ലിം ജമാഅത്തായ ആലുംമൂട് മുസ്ലിം ജമാഅത്തിന്റെ ഖബർ സ്ഥാനിലാണ്.
ടി.എ. ധർമ്മരാജ അയ്യർ ഇംഗ്ലീഷ് വിലാസം https://ml.wikipedia.org/wiki/T.
A._Dharmaraja_Iyer
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു ടി.എ. ധർമ്മരാജ അയ്യർ (ജീവിതകാലം: ജൂൺ 1904 - 6 നവംബർ 1981).
തൃശ്ശൂർ നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് കോൺഗ്രസ് പ്രതിനിധിയായി ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.
1904 ജൂണിൽ ജനിച്ചു, രണ്ട് കുട്ടികളുണ്ട്.
നിയമസഭാംഗമാകുന്നതിനു മുൻപ് രണ്ട് തവണ തൃശ്ശൂർ മുനിസിപ്പാലിറ്റിയുടെ ചെയർമാനായിരുന്നു.
മദ്രാസ് ഒളിമ്പിക് മീറ്റിൽ 1930ലും 1931ലും കൊച്ചി സംസ്ഥാനത്തെ പ്രതിനിധീകരിച്ചിട്ടുണ്ട് .
വഹിച്ച പദവികൾ കേരള നിയമസഭാംഗം - രണ്ടാം കേരള നിയമസഭ തൃശ്ശൂർ മുനിസിപ്പാലിറ്റി ചെയർമാൻ - (1951-53) (1957-62) അവലംബം
ജെയിംസ് അഗസ്റ്റസ് ഹിക്കി ഇംഗ്ലീഷ് വിലാസം https://ml.wikipedia.org/wiki/James_Augustus_Hicky
അയർലന്റുകാരനായ ഒരു പത്രപ്രവർത്തകനായിരുന്നു ജയിംസ് അഗസ്റ്റ് ഹിക്കി (1740-1802).
ഇന്ത്യയിലെ  ആദ്യത്തെ അച്ചടിച്ച വർത്തമാനപ്പത്രമായ ബംഗാൾ ഗസറ്റ് ഇദ്ദേഹം പുറത്തിറക്കിയത് 1780-ൽ ആയിരുന്നു.
1780 ജനുവരി 29നായിരുന്നു 'Hicky's Bengal Gazette or Calcutta General Advertiser’ പ്രതിവാര ഇംഗ്ലീഷ് പത്രത്തിന്റെ തുടക്കം.
ഹിക്കി തന്നയായിരുന്നു അതിന്റെ എഡിറ്ററും പ്രിന്ററും പബ്ലിഷറും.
അയർലന്റുകാരനായ ഹിക്കി, 1772-ൽ ഒരു സർജന്റെ സഹായിയായി കൽക്കത്തയിൽ എത്തി.
കൽക്കത്തയിലെ ഒരു സ്ത്രീയെ വിവാഹം കഴിച്ചു.
വ്യവസായത്തിലേർപ്പെട്ടെങ്കിലും ദയനീയമായി പരാജയപ്പെട്ടു.
ജയിലിലുമായി.
ഇക്കാലത്താണ് പ്രിന്റിംഗ് പ്രസിന്റെ ആശയം അദ്ദേഹത്തിനു തോന്നുന്നത്.
ലണ്ടനിൽ വച്ചുതന്നെ മുദ്രണനിർമ്മാണത്തിൽ അദ്ദേഹം പരിശീലനം നേടിയിരുന്നു.
ഹിക്കി സ്വയം അച്ചടി അക്ഷരങ്ങൾ ഉണ്ടാക്കുകയും കൽക്കത്തക്കാരനായ ഒരു ആശാരിയെക്കൊണ്ട് തടിയിലുള്ള ഒരു പ്രിന്റിംഗ് മിഷ്യൻ പണിയിക്കുകയും ചെയ്തു.
പതിനാറു പുറമുള്ള ഒരു കലണ്ടർ ആയിരുന്നു ആ പ്രസ്സിലെ ആദ്യ മുദ്രണം.
ഈസ്റ്റിന്ത്യാ കമ്പനിയുടെ അച്ചടി ജോലികൾ ആദ്യകാലത്ത് ഹിക്കിയാണ് നിർവഹിച്ചത്.
അവലംബം പുറത്തേയ്ക്കുള്ള കണ്ണികൾ ബ്രിട്ടീഷ് ലൈബ്രറിയിലെ പത്രത്താൾ Archived 2018-08-25 at the Wayback Machine .
ജെയിംസ് അനയ ഇംഗ്ലീഷ് വിലാസം https://ml.wikipedia.org/wiki/James_Anaya
ഒരു അമേരിക്കൻ അഭിഭാഷകനും കൊളറാഡോ യൂണിവേഴ്സിറ്റി ഓഫ് ബോൾഡർ ലോ സ്കൂളിന്റെ 16-ാമത്തെ ഡീനുമാണ് സ്റ്റീഫൻ ജെയിംസ് അനയ .
അദ്ദേഹം മുമ്പ് അരിസോണ യൂണിവേഴ്സിറ്റിയിലെ ജെയിംസ് ഇ റോജേഴ്സ് കോളേജ് ഓഫ് ലോയിലെ ഹ്യൂമൻ റൈറ്റ്സ് ലോ ആൻഡ് പോളിസി പ്രൊഫസറായിരുന്നു.
കൂടാതെ അയോവ യൂണിവേഴ്സിറ്റി ഓഫ് ലോ കോളേജ് ഓഫ് ലോയിൽ പത്ത് വർഷത്തിലധികം ഫാക്കൽറ്റിയിൽ സേവനമനുഷ്ഠിച്ചിട്ടുണ്ട്.
2008 മാർച്ചിൽ, റോഡോൾഫോ സ്റ്റാവൻഹേഗനെ മാറ്റി, തദ്ദേശവാസികളുടെ മനുഷ്യാവകാശങ്ങളുടെയും മൗലിക സ്വാതന്ത്ര്യങ്ങളുടെയും സാഹചര്യത്തെക്കുറിച്ചുള്ള പ്രത്യേക റിപ്പോർട്ടറായി ഐക്യരാഷ്ട്രസഭ അദ്ദേഹത്തെ നിയമിച്ചു.
2019-ൽ അമേരിക്കൻ ഫിലോസഫിക്കൽ സൊസൈറ്റി അംഗമായി അദ്ദേഹം തിരഞ്ഞെടുക്കപ്പെട്ടു.
ന്യൂ മെക്സിക്കോ യൂണിവേഴ്സിറ്റിയിൽ നിന്നും (ബിഎ, 1980) ഹാർവാർഡ് ലോ സ്കൂളിൽ നിന്നും (ജെ.ഡി., 1983) ബിരുദധാരിയാണ് അനയ.
ഹാർവാർഡ് ലോ സ്കൂളിൽ, വിദ്യാർത്ഥി ഉപദേശകരുടെ ബോർഡ് അംഗമായിരുന്നു.
അന്താരാഷ്‌ട്ര മനുഷ്യാവകാശങ്ങൾ, ഭരണഘടനാ നിയമം, തദ്ദേശവാസികളെ സംബന്ധിച്ച വിഷയങ്ങൾ എന്നിവയിൽ അദ്ദേഹം പഠിപ്പിക്കുകയും എഴുതുകയും ചെയ്യുന്നു.
മനുഷ്യാവകാശങ്ങളുടെയും തദ്ദേശീയരുടെയും കാര്യങ്ങളിൽ നിരവധി രാജ്യങ്ങളിലെ ഓർഗനൈസേഷനുകളുടെയും സർക്കാർ ഏജൻസികളുടെയും കൺസൾട്ടന്റായി അനയ സേവനമനുഷ്ഠിച്ചിട്ടുണ്ട്.
കൂടാതെ കോടതികൾക്കും അന്താരാഷ്ട്ര സംഘടനകൾക്കും മുമ്പാകെയുള്ള സുപ്രധാന കേസുകളിൽ വടക്കൻ, മധ്യ അമേരിക്കയുടെ പല ഭാഗങ്ങളിൽ നിന്നുള്ള തദ്ദേശീയ ഗ്രൂപ്പുകളെ പ്രതിനിധീകരിച്ചു.
അന്തർ-അമേരിക്കൻ മനുഷ്യാവകാശ കോടതി ആദ്യമായി അന്താരാഷ്‌ട്ര നിയമപ്രകാരം തദ്ദേശീയ ഭൂമിയുടെ അവകാശം ഉയർത്തിപ്പിടിച്ച ആവാസ് ടിംഗ്‌നി വേഴ്സസ് നിക്കരാഗ്വ കേസിൽ തദ്ദേശീയ കക്ഷികളുടെ പ്രധാന അഭിഭാഷകനായിരുന്നു അദ്ദേഹം.
കൂടാതെ, ബെലീസിലെ സുപ്രീം കോടതി ആ രാജ്യത്തെ മായൻ ജനതയുടെ പരമ്പരാഗത ഭൂമി അവകാശങ്ങൾ സ്ഥിരീകരിക്കുന്ന ഒരു വിധി വിജയകരമായി നേടിയ നിയമ സംഘത്തിന് അദ്ദേഹം നിർദ്ദേശം നൽകി.
2016 ഏപ്രിൽ 13-ന്, കൊളറാഡോ സർവകലാശാലയിലെ ബോൾഡർ പ്രൊവോസ്റ്റ് റസ്സൽ എൽ. മൂർ, റീജന്റ് പ്രൊഫസർ ആന്റ് ജെയിംസ് ജെ. ലെനോയർ പ്രൊഫസർ ഓഫ് ഹ്യൂമൻ റൈറ്റ്സ് ലോ ആൻഡ് പോളിസി അറ്റ് ദി യുണിവേഴ്സിറ്റി ഓഫ് അരിസോണയിലെ പ്രൊഫസറായ ജെയിംസ് (ജിം) അനയയെ യൂണിവേഴ്സിറ്റി ഓഫ് കൊളറാഡോ ബോൾഡർ ലോ സ്കൂൾ ഡീൻ ആയി നിയമിച്ചതായി പ്രഖ്യാപിച്ചു.
2016 ഓഗസ്റ്റ് 8-ന് അനയ തന്റെ ചുമതലകൾ ആരംഭിച്ചു.
2021 ജൂൺ 30 മുതൽ കൊളറാഡോ ലോ സ്കൂളിന്റെ ഡീൻ എന്ന പദവിയിൽ നിന്ന് അനയ പിന്മാറി.
അദ്ദേഹം ഒരു വിശിഷ്ട ഫാക്കൽറ്റി അംഗമായി തുടരുന്നു.
അപ്പാച്ചെ, പുറേപേച്ച വംശപരമ്പരയാണ് അനയ.
തിരഞ്ഞെടുത്ത പ്രസിദ്ധീകരണങ്ങൾ International Human Rights: Problems of Law, Policy, and Practice (4th ed. 2006) (co-authored with Richard B. Lillich, Hurst Hannun Dinah L. Shelton) ISBN 0-316-52687-8 The Protection of Indigenous Peoples' Rights Over Lands and Natural Resources Under the Inter-American Human Rights System , 14 Harv.
J. 33 (2001) (co-author with Robert A. Williams, Jr.).
The Native Hawaiian People and International Human Rights Law: Toward a Remedy for Past and Continuing Wrongs , 28 Ga. L. Rev. 309 (1994), reprinted in International Law and Indigenous Peoples 309 (S. James Anaya ed., 2003).
A Contemporary Definition of the International Norm of Self-Determination , 3 Transnat'l L. Contemp.
Probs.
131 (1993).
A complete list of his academic publications to 2009 is available on the University of Arizona website.
അവലംബം പുറംകണ്ണികൾ James Anaya official website Office of the United Nations Office High Commissioner for Human Rights Curriculum Vitae Indigenous Peoples Law and Policy Program ArizonaNativeNet Harper, Samuel (1996) "James Anaya and the case of the Awas Tingni" Accessed 17 August 2009
ജെയിംസ് അബ്ബോട്ട്
ബ്രിട്ടീഷ് ഇന്ത്യയിലെ ഒരു സൈനികനും ഭരണകർത്താവുമായിരുന്നു ജെയിംസ് അബ്ബോട്ട് ( ഇംഗ്ലീഷ് : James Abbott ).
(ജീവിതകാലം: 1807 മാർച്ച് 12 - 1896 ഒക്ടോബർ 6).
പത്തൊമ്പതാം നൂറ്റാണ്ടിന്റെ മദ്ധ്യത്തിൽ, പാകിസ്താനിലെ ഹസാര മേഖലയുടെ ഡെപ്യൂട്ടി കമ്മീഷണർ ആയിരുന്ന ഇദ്ദേഹമാണ് അവിടെ അബോട്ടാബാദ് നഗരം സ്ഥാപിച്ചത്.
ഒന്നാം ആംഗ്ലോ-സിഖ് യുദ്ധത്തിനുശേഷം പഞ്ചാബിലെ റെസിഡന്റും വടക്കുപടിഞ്ഞാറൻ അതിർത്തിപ്രദേശങ്ങളുടെ ചീഫ് കമ്മീഷണറുമായിരുന്ന ഹെൻറി ലോറൻസിന്റെ സഹായികളിലൊരാളായാണ് അബ്ബോട്ട് ഹസാര മേഖലയിൽ നിയമിതനായത്.
ഹസാരയിലെ അബ്ബോട്ടിന്റെ സ്വതന്ത്രമായ ഭരണനടപടികൾ വിമർശനവിധേയമായിട്ടുണ്ട്.
അബ്ബോട്ട് സ്വന്തം സാമ്രാജ്യം പോലെയാണ് ഹസാര ഭരിക്കുന്നതെന്ന് ഗവർണർ ജനറൽ ഡൽഹൗസി പ്രഭു വിമർശനമുയർത്തുകയും അന്വേഷണമേർപ്പെടുത്തുകയും ചെയ്തിരുന്നു.
1849-ൽ ഇക്കാര്യത്തെപ്പറ്റി അന്വേഷിച്ച ഹെൻറി ലോറൻസ് , അബ്ബോട്ടിന്റെ ഭരണരീതികളെ ന്യായീകരിക്കുകയാണ് ചെയ്തത്.
അബോട്ട് അവിടെ വളരെ ജനകീയനായിരുന്നു എന്നും ഒരു മജിസ്ട്രേറ്റ് എന്നതിനുപകരം ഒരു കുടുംബനാഥനെപ്പോലെയായിരുന്നു അബ്ബോട്ട് അദ്ദേഹത്തിന്റെ ഭാര്യക്കൊപ്പം അവിടെ ജീവിച്ചിരുന്നതെന്നും അബോട്ടിന്റെ ഭരണരീതികളിൽ പിഴവുകളുണ്ടെങ്കിലും മൊത്തത്തിൽ നോക്കിയാൽ അന്നത്തെ നിലയിൽ ഒരു ചെലവുമില്ലാതെ മേഖലയിൽ സമാധാനം നിലനിർത്താൻ അബോട്ടിനെക്കൊണ്ടല്ലാതെ ആർക്കും സാധിക്കില്ലായിരുന്നുവെന്നായിരുന്നുവെന്നും ഒരു സംരക്ഷകനായാണ് ജനങ്ങൾ അദ്ദേഹത്തെ കണക്കാക്കുന്നതെന്നുമായിരുന്നു ഹെൻറിയുടെ അഭിപ്രായം.
ജെയിംസ് ആൻഡേഴ്സൺ
ജെയിംസ് ആൻഡേഴ്സൺ (ജനനം: 30 ജൂലൈ 1982, ബേൺലി, ഇംഗ്ലണ്ട് ) ഒരു ഇംഗ്ലീഷ് അന്താരാഷ്ട്ര ക്രിക്കറ്റ് കളിക്കാരനാണ്.
ഇപ്പോൾ ഇംഗ്ലണ്ട് ടീമിന്റെ പ്രധാന സ്ട്രൈക്ക് ബൗളർമാരിൽ ഒരാളാണ് അദ്ദേഹം.
2002ൽ തന്റെ 20-ആം വയസ്സിലാണ് ആൻഡേഴ്സൺ അന്താരാഷ്ട്ര ക്രിക്കറ്റിൽ അരങ്ങേറ്റം കുറിക്കുന്നത്.
പ്രാദേശിക ക്രിക്കറ്റിൽ അദ്ദേഹം ലാങ്കാഷൈർ കൗണ്ടി ക്രിക്കറ്റ് ടീമിനെയാണ് അദ്ദേഹം പ്രതിനിധീകരിക്കുന്നത്.
മികച്ച പ്രകടനങ്ങൾ ടെസ്റ്റ് ക്രിക്കറ്റിൽ
ഒരിന്നിങ്സിലെ 5 വിക്കറ്റ് നേട്ടങ്ങൾ: നം.
തീയതി എതിരാളി വേദി പ്രകടനം 1 22 മേയ് 2003 സിംബാബ്‌വെ ലോർഡ്സ് , ലണ്ടൻ, ഇംഗ്ലണ്ട് 5/73 2 14 ഓഗസ്റ്റ് 2003 ദക്ഷിണാഫ്രിക്ക ട്രെന്റ് ബ്രിഡ്ജ് , നോട്ടിങ്ഹാം, ഇംഗ്ലണ്ട് 5/102 3 19 ജൂലൈ 2007 ഇന്ത്യ ലോർഡ്സ് , ലണ്ടൻ, ഇംഗ്ലണ്ട് 5/42 4 13 മാർച്ച് 2008 ന്യൂസിലൻഡ് ബേസിൻ റിസേർവ് , വെല്ലിങ്ടൺ, ന്യൂസിലൻഡ് 5/73 5 5 ജൂൺ 2008 ന്യൂസിലൻഡ് ട്രെന്റ് ബ്രിഡ്ജ് , നോട്ടിങ്ഹാം, ഇംഗ്ലണ്ട് 7/43 6 14 മേയ് 2009 വെസ്റ്റ് ഇൻഡീസ് റിവർസൈഡ് , ഡർഹാം, ഇംഗ്ലണ്ട് 5/87 7 30 ജൂലൈ 2009 ഓസ്ട്രേലിയ എഡ്ഗ്ബാസ്റ്റൺ , ബിർമിങ്ഹാം, ഇംഗ്ലണ്ട് 5/80 8 3 ജനുവരി 2010 ദക്ഷിണാഫ്രിക്ക ന്യൂലാൻഡ്സ് , കേപ്പ് ടൗൺ, ദക്ഷിണാഫ്രിക്ക 5/63 9 30 ജൂലൈ 2010 പാകിസ്താൻ ട്രെന്റ് ബ്രിഡ്ജ് , നോട്ടിങ്ഹാം, ഇംഗ്ലണ്ട് 5/54 10 1 ഓഗസ്റ്റ് 2010 പാകിസ്താൻ ട്രെന്റ് ബ്രിഡ്ജ് , നോട്ടിങ്ഹാം, ഇംഗ്ലണ്ട് 6/17 11 25 ജൂലൈ 2011 ഇന്ത്യ ലോർഡ്സ് , ലണ്ടൻ, ഇംഗ്ലണ്ട് 5/65 12 27 മാർച്ച് 2012 ശ്രീലങ്ക ഗാൾ , ഗാൾ, ശ്രീലങ്ക 5/72 13 18 മേയ് 2013 ന്യൂസിലൻഡ് ലോർഡ്സ് , ലണ്ടൻ, ഇംഗ്ലണ്ട് 5/47 അവലംബം
ജെയിംസ് ആൽബർട്ട് ഇംഗ്ലീഷ് വിലാസം https://ml.wikipedia.org/wiki/JamesAlbert
മലയാളചലച്ചിത്രത്തിലെ ഒരു സിനിമാ തിരക്കഥാകൃത്താണ് ജെയിംസ് ആൽബർട്ട് .
കൊല്ലത്ത് ജനിച്ചു.
സെന്റ് അലോഷ്യസ് കോളേജ്,ഫാത്തിമാ കോളേജ് എന്നിവടങ്ങളിൽ പഠിച്ചു.
കുങ്കുമം വാരികയിൽ പത്രപ്രവർത്തകനായിരുന്നു.
ക്ലാസ്മേറ്റ്സ് എന്ന സിനിമയുടെ കഥയ്ക്ക് സംസ്ഥാന ചലച്ചിത്ര അവാർഡ്‌ ലഭിച്ചു.
സൈക്കിൾ , ഇവിടം സ്വർഗ്ഗമാണ് തുടങ്ങിയവയാണ് മറ്റു ചിത്രങ്ങൾ.
ചലച്ചിത്രങ്ങൾ ക്ലാസ്‌മേറ്റ്സ് (2006) സൈക്കിൾ (2008) ഇവിടം സ്വർഗ്ഗമാണ് (2009) വെനീസിലെ വ്യാപാരി (2011) ജവാൻ ഓഫ് വെള്ളിമല (2012)
ജെമൈൻ ഗ്രിയർ ഇംഗ്ലീഷ് വിലാസം https://ml.wikipedia.org/wiki/Germaine_Greer
ഓസ്ട്രിയൻ പണ്ഡിതയും എഴുത്തുകാരിയും ഇരുപതാം നൂറ്റാണ്ടിലെ പ്രമുഖ ഫെമിനിസ്റ്റ് ശബ്ധങ്ങളിൽ ഒരാളുമാണ് ജെമൈൻ ഗ്രിയർ .
അവരുടെ ഏറെ വായിക്കപ്പെട്ട ഗ്രന്ഥമാണ് 1970-ൽ പുറത്തിറങ്ങിയ ദ ഫീമെയിൽ യൂനക് - പ്രശംസകളും അതേ പോലെ വിമർശനങ്ങളും ഏറ്റുവാങ്ങിയ ഈ ഗ്രന്ഥം പുറത്തിറങ്ങിയ വേളയിൽ ഒരു വിവാദ കൊടുങ്കാറ്റ് തന്നെ സൃഷ്ടിച്ചു.
ദ് പൊളിറ്റിക്സ് ഒവ് ഹ്യൂമൻ ഫെർട്ടിലിറ്റി, ഷേക്സ്പിയേഴ്സ് വൈഫ് എന്നിവയാണ് മറ്റു പ്രധാന കൃതികൾ.
ഗ്രിയറിന്റെ അഭിപ്രായത്തിൽ പുരുഷനുമായി തുല്യയാവുകയല്ല അവരുടെ ലക്ഷ്യം.
സ്ത്രീക്ക് അവളുടെതായ ശരീരവും ലൈംഗികതയുമുണ്ട്.
അതിൽ നിന്നും വേറിട്ടൊരു അസ്തിത്വം അവൾക്കില്ല.
പുരുഷകേന്ദ്രീകൃതമായ നമ്മുടെ സമൂഹം സ്ത്രീകളെ സ്വന്തം ശരീരത്തെ അപകർഷതയോടെ കാണാൻ പഠിപ്പിക്കുന്നു.
അവളുടെ ലൈംഗികതയെ അവളിൽ നിന്നും മുറിച്ചുമാറ്റിയിരിക്കുന്നു.
പാടങ്ങളിലും മറ്റും പണിയെടുക്കുന്ന മൃഗങ്ങളെപ്പോലെ ഷണ്ഡീകരിക്കപ്പെട്ടിരുന്നു.
സ്വന്തം ലൈംഗികതയെ തിരിച്ചു പിടിക്കാൻ അവർ സ്ത്രീജനങ്ങളോട് ആഹ്വാനം ചെയ്യുന്നു.
1939-ൽ മെൽബണിലാണ് ഗ്രിയറിന്റെ ജനനം.
ദ ഫീമെയിൽ യൂനക്
1970 ലാണ് ദ ഫീമെയിൽ യൂനക് പ്രസിദ്ധീകരിച്ചത്.
ജെയിം റിച്ചാർഡ്സൺ ഇംഗ്ലീഷ് വിലാസം https://ml.wikipedia.org/wiki/Jayme_Richardson
ഓസ്ട്രേലിയൻ പാരാലിമ്പിക് സൈക്ലിസ്റ്റാണ് ജെയിം റിച്ചാർഡ്സൺ (നീ. പാരീസ്), 1989 ഏപ്രിൽ 27 ന് ജനിച്ചത്.
സിഡ്നി നഗരപ്രാന്തമായ ബ്ലാക്ക് ടൗണിൽ സെറിബെല്ലർ അറ്റാക്സിയയുമായാണ് അവർ ജനിച്ചത്.
സിൽവർ മെഡൽ ജേതാവായ ക്ലെയർ മക്ലീനുമായുള്ള ഏഥൻസ് പാരാലിമ്പിക് അഭിമുഖം കണ്ടതിന് ശേഷം 2004 ഒക്ടോബറിൽ അവർ സൈക്ലിംഗ് ആരംഭിച്ചു.
ഓസ്‌ട്രേലിയയ്ക്ക് കൂടുതൽ വനിതാ പാരാ സൈക്ലിസ്റ്റുകൾ ആവശ്യമാണെന്ന് ക്ലെയർ അഭിമുഖത്തിൽ പറയുകയുണ്ടായി.
അക്കാലത്ത് ജയ്‌മെ ഒരു നീന്തൽ പരിശീലകയായിരുന്നു.
സ്കൂളിൽ നിന്ന് സിഎച്ച്എസ് ലെവലിലേക്കും സ്കൂളിൽ നിന്ന് ദേശീയ തലത്തിലേക്കും മത്സരിച്ചതിനാൽ വളരെ മികച്ച പ്രകടനം കാഴ്ചവച്ചിരുന്നു.
2008-ലെ ബീജിംഗ് ഗെയിംസിൽ വനിതകളുടെ 500 മീറ്റർ ടൈം ട്രയൽ എൽസി 3-4 / സിപി 3 ഇനത്തിൽ വെങ്കല മെഡൽ നേടി.
2012-ലെ ലണ്ടൻ പാരാലിമ്പിക്‌സിൽ 500 മീറ്റർ ടൈം ട്രയൽ C1–3 യിൽ വെങ്കല മെഡൽ നേടി.
വിമൻസ് റോഡ് റേസ് സി 1–3, വിമൻസ് ടൈം ട്രയൽ സി 1–3, വനിതാ വ്യക്തിഗത പർസ്യൂട്ട് സി 1–3, വനിതകളുടെ 500 മീറ്റർ ടൈം ട്രയൽ സി 1–3 എന്നിവയിലും പങ്കെടുത്തു.
2012-ലെ ലണ്ടൻ പാരാലിമ്പിക്‌സിൽ പാരീസ്
മെക്സിക്കോയിലെ അഗ്വാസ്കാലിയന്റെസിൽ നടന്ന 2014-ലെ യുസിഐ പാരാ സൈക്ലിംഗ് ട്രാക്ക് വേൾഡ് ചാമ്പ്യൻഷിപ്പിൽ വനിതകളുടെ 3 കിലോമീറ്റർ വ്യക്തിഗത പർസ്യൂട്ട് സി 1, വനിതകളുടെ 500 മീറ്റർ ടൈം ട്രയൽ സി 1 എന്നിവയിൽ സ്വർണം നേടി.
സൗത്ത് കരോലിനയിലെ ഗ്രീൻവില്ലിൽ നടന്ന 2014-ലെ യുസിഐ പാരാ സൈക്ലിംഗ് റോഡ് വേൾഡ് ചാമ്പ്യൻഷിപ്പിൽ മത്സരിച്ച റിച്ചാർഡ്സൺ വിമൻസ് ടൈം ട്രയൽ C1 നേടി.
2014-ൽ ഓസ്‌ട്രേലിയൻ പാരാലിമ്പിക് കമ്മിറ്റി എലൈറ്റ് പാരാ സൈക്ലിംഗ് വനിതാ അത്‌ലറ്റായി റിച്ചാർഡ്സണെ തിരഞ്ഞെടുത്തു.
അവലംബം ബാഹ്യ ലിങ്കുകൾ Jayme Richardson എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജെയിംസ് ആറാമനും ഒന്നാമനും
ജെയിംസ് ആറാമനും ഒന്നാമനും (ജെയിംസ് ചാൾസ് സ്റ്റുവർട്ട്; 19 ജൂൺ 1566 – 27 മാർച്ച് 1625) 1567 ജൂലൈ 24 മുതൽ ജെയിംസ് ആറാമൻ എന്ന നിലയിൽ സ്കോട്ട്ലൻഡ് രാജാവായും, 1603 മാർച്ച് 24-ന് സ്കോട്ടിഷ്, ഇംഗ്ലീഷ് കിരീടങ്ങളുടെ യൂണിയനിൽ നിന്ന് ഇംഗ്ലണ്ടിലെയും അയർലണ്ടിലെയും രാജാവായി ജെയിംസ് ഒന്നാമൻ എന്ന പേരിൽ 1625-ൽ മരിക്കുന്നതുവരെ ഭരിച്ച് രാജാവാണ്.
സ്കോട്ട്ലൻഡിലെയും ഇംഗ്ലണ്ടിലെയും രാജ്യങ്ങൾ അവരുടേതായ പാർലമെന്റുകളും ജുഡീഷ്യറികളും നിയമങ്ങളും ഉണ്ടായിരുന്ന വ്യക്തിഗത പരമാധികാര രാഷ്ട്രങ്ങളായിരുന്നു , എന്നിരുന്നാലും രണ്ടും ജെയിംസ് ആണ് ഭരിച്ചിരുന്നത് അവലംബങ്ങൾ
ജെയിംസ് (നടൻ) ഇംഗ്ലീഷ് വിലാസം https://ml.wikipedia.org/wiki/James_Chacko
150 ലധികം മലയാള ഭാഷാ ചിത്രങ്ങളിൽ അഭിനയിച്ച ഇന്ത്യൻ ചലച്ചിത്ര നടനായിരുന്നു ജെയിംസ് ചാക്കോ .
മൂന്ന് പതിറ്റാണ്ടിലേറെ അദ്ദേഹം സജീവമായിരുന്നു.
ആർട്ട് ആൻഡ് പ്രൊഡക്ഷൻ മാനേജരായി വ്യവസായത്തിൽ ചേർന്ന അദ്ദേഹം പിന്നീട് നടൻ നെടുമുടി വേണുവിന്റെ മാനേജരായിരുന്നു.
അവൻ പ്രധാന അഭിനയിച്ച് ന്യൂഡൽഹി , മീശ മാധവൻ , പത്രം , ഒരു മറവത്തൂർ കനവ് ആൻഡ് പെരുവണ്ണാപുരത്തെ വിശേഷങ്ങൾ .
ഹൃദയാഘാതത്തെത്തുടർന്ന് ജെയിംസ് 2007 ജൂൺ 14 ന് കടുത്തുരുത്തിയിലെ സഹോദരന്റെ വീട്ടിൽ വച്ച് മരിച്ചു.
വർഷം ഫിലിം കഥാപാത്രം 1 1985 മുത്താരംകുന്ന് പി.ഒ. 2 1985 മുഖ്യമന്ത്രി 3 1985 അരം + അരം =കിന്നരം മെക്കാനിക് 4 1986 പ്രത്യേകം ശ്രദ്ധിക്കുക 5 1986 പാണ്ഡവപുരം 6 1987 ന്യൂ ഡെൽഹി 7 1988 ഊഹക്കച്ചവടം 8 1988 സാക്ഷി 9 1989 വടക്കുനോക്കിയന്ത്രം 9 1989 അർജുൻ ഡെന്നിസ് (വൈസ് ചാൻസ്ലർ) 10 1989 മഹായാനം 11 1990 പാവം പാവം രാജകുമാരൻ 12 1990 കളിക്കളം ജോർജ്ജ് 13 1991 സന്ദേശം 14 1992 വിയറ്റ്നാം കോളനി 15 1992 സൂര്യമാനസം മുത്തു 16 1993 മേലേപ്പറമ്പിൽ ആൺവീട് 17 1998 ഒരു മറവത്തൂർ കനവ് 18 1999 പത്രം 19 2000 ഉണ്ണിമായ 20 2000 ശിവം 21 2000 വാറന്റ് ലോറൻസ് 22 2001 നലാം സിംഹം 23 2002 മിസ് സുവർണ്ണ 24 2002 മീശമാധവൻ പട്ടാളം പുരുഷു 25 2003 പട്ടാളം 26 2006 യെസ് യുവർ ഓണർ പരാമർശങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് James
ജെമോളജി ഇംഗ്ലീഷ് വിലാസം https://ml.wikipedia.org/wiki/Gemology പല തരം സവിശേഷ കല്ലുകൾ
പല തരത്തിലുള്ളതും അമൂല്യവുമായ ആഭരണക്കല്ലുകളെ പറ്റിയുള്ള ശാസ്ത്രമാണ് ജെമ്മോളജി .
ഇത്തരം കല്ലുകൾ പ്രകൃത്യാ ഉള്ളതോ കൃത്രിമമായി നിർമിച്ചതോ ആവാം .
|first_book = thomas nicholas ജെമ്മോളജിസ്റ്റുകൾ
ഈ വിഭാഗത്തെക്കുറിച്ച്‌ ആധികാരികമായി പഠിക്കുന്നവരാണ് ജെമ്മോളജിസ്റ്റുകൾ.
ഇവർ ആഭരണക്കല്ലുകളിൽ പല തരം പരീക്ഷണം നടത്തുകയും ഇവയുടെ മൂല്യ നിർണയം നടത്തുകയും ചെയ്യുന്നു.
|india_most_comen = panna
ടാക്സേഷൻ എൻക്വയറി കമ്മിഷൻ ഒഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Taxation_enquiry_commission_of_India
ഇന്ത്യയിലെ നികുതി ഘടനയെക്കുറിച്ച് പഠിക്കാൻ 1953-ൽ നിയുക്തമായ കമ്മിഷനാണ് ടാക്സേഷൻ എൻക്വയറി കമ്മിഷൻ ഒഫ് ഇന്ത്യ .
സ്വാതന്ത്ര്യപ്രാപ്തിയെത്തുടർന്ന് ഇന്ത്യൻ സമ്പദ്ഘടന സമഗ്രമായി പുനഃസംവിധാനം ചെയ്യുന്നതിന്റെ ഭാഗമായി നികുതി വ്യവസ്ഥ മൗലികമായി പരിഷ്കരിക്കുവാൻ നെഹ്റു ഗവൺമെന്റ് തീരുമാനിച്ചു.
ദീർഘകാലം വൈദേശികാധിപത്യത്തിനു കീഴിലായിരുന്ന ഇന്ത്യയുടെ സമ്പദ്ഘടന, ദേശീയ ലക്ഷ്യങ്ങൾ സാക്ഷാത്കരിക്കുവാനുതകുന്ന തരത്തിൽ നവീകരിക്കുന്നതിനു വേണ്ടിയുള്ള പരിഷ്ക്കരണ പദ്ധതിയുടെ അവിഭാജ്യഘടകമായിട്ടാണ് ടാക്സേഷൻ എൻക്വയറി കമ്മിഷനെ നിയോഗിച്ചത്.
പ്രശസ്ത സാമ്പത്തിക ശാസ്ത്രജ്ഞനായ ഡോ. ജോൺ മത്തായി ചെയർമാനായുള്ള കമ്മിഷനിൽ വൈകുണ്ഠ്, എൽ. മേത്ത, ഡോ. വി. കെ. ആർ. വി. റാവു, കെ. ആർ. കെ. മേനോൻ, ബി. വെങ്കിട്ട പൈ, ഡോ. ബി. കെ. മദൻ തുടങ്ങിയവരായിരുന്നു അംഗങ്ങൾ.
മുൻ ആദായനികുതി കമ്മിഷണറായിരുന്ന സർദാർ ഇന്ദ്രജിത് സിംഗായിരുന്നു കമ്മിഷന്റെ സെക്രട്ടറി.
വിഭജനത്തിന്റെയും നാട്ടുരാജ്യങ്ങളുടെ ഉദ്ഗ്രഥനത്തിന്റെയും ഫലമായി അതീവ സങ്കീർണമായിത്തീർന്ന ധനകാര്യ രംഗത്തെക്കുറിച്ച് ആഴത്തിൽ പഠിച്ചതിനുശേഷം കമ്മിഷൻ മൂന്നു വാല്യങ്ങളുള്ള ഒരു റിപ്പോർട്ട് കേന്ദ്ര ഗവൺമെന്റിനു സമർപ്പിച്ചു.
കമ്മിഷന്റെ അന്വേഷണ വിഷയങ്ങൾ കേന്ദ്ര-സംസ്ഥാന-പ്രാദേശിക നികുതികൾ വിവിധ വിഭാഗം ജനങ്ങളിലും വിവിധ സംസ്ഥാനങ്ങളിലുമുളവാക്കുന്ന സ്വാധീനം; ഇന്ത്യയുടെ പുതിയ വികസന ലക്ഷ്യങ്ങൾ സാക്ഷാത്കരിക്കുന്നതിനും സാമ്പത്തിക അസമത്വങ്ങൾ ലഘൂകരിക്കുന്നതിനും നിലവിലുള്ള നികുതി വ്യവസ്ഥ എത്രത്തോളം ഉപയുക്തമാണെന്നുള്ള പരിശോധന; മൂലധന രൂപീകരണത്തിലും ഉത്പാദനമേഖലയുടെ വികാസത്തിലും നികുതിഘടന ചെലുത്തുന്ന സ്വാധീനം; വിലക്കയറ്റം പോലെയുള്ള അസന്തുലിതാവസ്ഥകൾ നേരിടുന്നതിൽ നികുതി വ്യവസ്ഥയ്ക്കുള്ള പങ്ക്; നികുതി വ്യവസ്ഥയിൽ വരുത്തേണ്ട മാറ്റങ്ങൾ.
പ്രവർത്തനരേഖ
വിശദമായ പഠനം നടത്തുന്നതിന്റെ മുന്നോടിയായി കമ്മിഷൻ ഒരു ചോദ്യാവലി തയ്യാറാക്കുകയും അത് കേന്ദ്ര-സംസ്ഥാന സർക്കാരുകൾക്കും വിവിധ സ്ഥാപനങ്ങൾക്കും വ്യക്തികൾക്കും അയച്ചു കൊടുക്കുകയും ചെയ്തു.
ഇന്ത്യയുടെ പൊതുവിലുള്ള നികുതിവ്യവസ്ഥ, പ്രത്യക്ഷ-പരോക്ഷ നികുതികൾ, കാർഷികാദായ നികുതി, ഭൂമിയിൽ നിന്നുള്ള വരുമാനം, ജലസേചനനിരക്കുകൾ, മറ്റു കേന്ദ്ര-സംസ്ഥാന നികുതികൾ, പ്രാദേശിക നികുതികൾ എന്നിങ്ങനെ ആറു ഭാഗങ്ങളുള്ള ചോദ്യാവലിയാണ് കമ്മിഷൻ തയ്യാറാക്കിയത്.
സ്വതന്ത്ര ഇന്ത്യയുടെ സാമ്പത്തിക ലക്ഷ്യങ്ങളും പഞ്ച വത്സര പദ്ധതികളും വിജയകരമായി നിർവഹിക്കുന്നതിന് യുക്തിസഹവും ശാസ്ത്രീയവുമായ ഒരു നികുതി സമ്പ്രദായം ആവശ്യമാണ്.
വ്യാവസായിക-കാർഷിക മേഖലകളിലെ വർധിച്ച മുതൽമുടക്കിനും ക്ഷേമ പ്രവർത്തനങ്ങൾക്കും ആവശ്യമായ സാമ്പത്തിക വിഭവങ്ങളുടെ സുപ്രധാന സ്രോതസ്സാണ് നികുതികൾ.
അതിനാൽ പുതിയ സാമ്പത്തിക നയത്തിനനുസൃതവും ഫലപ്രദവുമായ ഒരു നികുതിവ്യവസ്ഥയ്ക്ക് രൂപം നൽകുകയെന്നതായിരുന്നു ടാക്സേഷൻ എൻക്വയറി കമ്മിഷന്റെ ദൗത്യം.
കേന്ദ്ര-സംസ്ഥാന-പ്രാദേശിക നികുതികളുൾപ്പെടെ ഇന്ത്യയുടെ നികുതിവ്യവസ്ഥയെക്കുറിച്ചുള്ള സമഗ്രമായ പഠനമാണ് ഒന്നാം വാല്യത്തിലുള്ളത്.
ഭരണഘടനയിൽ വിഭാവന ചെയ്തിട്ടുള്ള നികുതിഘടനയെക്കുറിച്ചും പൊതു ചെലവിന്റെ സ്വഭാവത്തെക്കുറിച്ചും വികസനപദ്ധതിക്കാവശ്യമായ ധന സമാഹരണത്തെക്കുറിച്ചുമൊക്കെ ഒന്നാം വാല്യത്തിൽ വിശദമായി പ്രതിപാദിക്കുന്നുണ്ട്.
രാജ്യത്തിന്റെ വികസന നിലവാരത്തിന് അനുയോജ്യമായ നികുതി നയത്തിന്റെ സവിശേഷതകൾ, മുഖ്യ നികുതികളിൽ വരുത്തേണ്ട മാറ്റങ്ങൾ, നികുതിയേതര വരുമാന സ്രോതസ്സുകൾ എന്നീ ഘടകങ്ങളും പഠനവിധേയമാക്കിയിട്ടുണ്ട്.
റിപ്പോർട്ടിന്റെ രണ്ടാം വാല്യം പ്രധാനമായും കേന്ദ്രനികുതികളെക്കുറിച്ചുള്ള അപഗ്രഥനത്തിലാണ് കേന്ദ്രീകരിച്ചിരിക്കുന്നത്.
കേന്ദ്രസർക്കാരിന്റെ നിയന്ത്രണത്തിലുള്ള പ്രത്യക്ഷ-പരോക്ഷ നികുതികളായ ആദായനികുതി, കസ്റ്റംസ് ആൻഡ് എക്സൈസ് തീരുവ എന്നിവയുടെ ഘടനയും സ്വഭാവവും വിശദമായി പരിശോധിക്കുന്നു.
മൂന്നാം വാല്യം സംസ്ഥാന നികുതികളെക്കുറിച്ചാണ്.
ഭൂനികുതി, കാർഷിക നികുതി, വില്പന നികുതി എന്നിവയാണ് പ്രധാന സംസ്ഥാന നികുതികൾ.
പ്രാദേശിക നികുതികളെക്കുറിച്ചും വിശദമായി പരിശോധിക്കുന്നുണ്ട്.
കേന്ദ്ര-സംസ്ഥാന സർക്കാരുകളുടെ വികസനേതര ചെലവുകൾക്കുമേൽ കർശനമായ നിയന്ത്രണം ഏർപ്പെടുത്തണമെന്ന് കമ്മിഷൻ നിർദ്ദേശിക്കുകയുണ്ടായി.
സാമ്പത്തിക അസമത്വങ്ങൾ ലഘൂകരിക്കുന്നതിന് പൊതു വരുമാനം ഗണ്യമായി വർധിപ്പിക്കേണ്ടതുണ്ടെന്ന് റിപ്പോർട്ടിൽ പറയുന്നു.
നികുതി വരുമാനം വർധിപ്പിക്കുന്നതിനും സാമ്പത്തിക പുനർവിതരണം നീതിയുക്തമാക്കുന്നതിനും ഉയർന്ന വരുമാനക്കാരിൽ നിന്നും ഉയർന്ന നിരക്കിലുള്ള നികുതി ഈടാക്കണമെന്നാണ് കമ്മിഷന്റെ നിർദ്ദേശം.
ഗ്രാമീണമേഖലയിലെ സമ്പന്നവിഭാഗങ്ങളെ നികുതിഘടനയ്ക്ക് കീഴിൽ കൊണ്ടുവരാനുള്ള മാർഗങ്ങൾ ആവിഷ്കരിക്കേണ്ടതുണ്ടെന്ന് കമ്മിഷൻ വ്യക്തമാക്കിയിട്ടുണ്ട്.
പരോക്ഷ നികുതികളുടെ പ്രാധാന്യം റിപ്പോർട്ടിൽ എടുത്തു പറയുന്നു.
സംസ്ഥാനങ്ങളുടെ സ്വയം ഭരണാധികാരം ഹനിക്കാതെ തന്നെ, രാജ്യത്തിനു മുഴുവൻ ബാധകമായ ഒരു ഏകീകൃത നികുതിവ്യവസ്ഥയ്ക്കു രൂപം നൽകേണ്ടത് അടിയന്തര പ്രാധാന്യമർഹിക്കുന്നു എന്നതായിരുന്നു കമ്മിഷന്റെ സുപ്രധാന നിഗമനം.
അവലംബം പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എൻക്വയറി കമ്മിഷൻ ഒഫ് ഇന്ത്യ ടാക്സേഷൻ എൻക്വയറി കമ്മിഷൻ ഒഫ് ഇന്ത്യ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാക്സോഡോണ്ട ഇംഗ്ലീഷ് വിലാസം https://ml.wikipedia.org/wiki/Bivalvia ഈ ലേഖനം ഒരു അനാഥലേഖനമാണ് .
ലാമെല്ലിബ്രാങ്കിയ ഉപവർഗത്തിൽപ്പെടുന്ന ഇരട്ടക്കവച (Bivalves) ജന്തുവിഭാഗത്തിലെ ഒരു ഗോത്രമാണ് ടാക്സോഡോണ്ട .
കവചങ്ങളുടെ വിജാഗിരി പോലുള്ള ദന്തവിന്യാസത്തിൽ സമാനരൂപത്തിലുള്ള അനേകം ദന്തങ്ങളും ദരങ്ങളും (teeth and sockets) ഏകാന്തരരീതിയിൽ ക്രമീകരിച്ചിരിക്കുന്ന അനുക്രമം ഇവയുടെ സവിശേഷതയാണ്.
പെട്ടിയുടെ ആകൃതിയിൽ ഇരട്ടത്തോടുള്ള കക്കാപ്രാണികളായ ആർക്ക (Arca), ബാർബഷ്യ (Barbatia) അനാഡറ (Anadara) എന്നിവയാണ് ഈ ഗോത്രത്തിലെ പ്രധാന ജീനസ്സുകൾ.
ഇവയെല്ലാം പരുക്കനോ മെടഞ്ഞതു പോലുള്ളതോ ആയ കട്ടികൂടിയ പരികവചങ്ങളുള്ളവയാണ്.
ഇവയുടെ തോടിൽ ഗോളാകാരത്തിലുള്ള ആരീയ പർശുകങ്ങൾ (radial ribs) കാണപ്പെടുന്നു.
ടാക്സോഡോണ്ടകളുടെ ഫിലിബ്രാങ്ക് (filibranch) ഇനം ഗില്ലുകൾ അധിവികസിതങ്ങളാണ്.